EkBass/fiwiki-20250220-pages-articles huggingface dataset:
Diamond Dallas Page

Dallas Page, syntymänimeltään Page Joseph Falkinburg, Jr. (s. 5. huhtikuuta 1956)Diamond Dallas Page Wrestlingdata-sivustollaViitattu 21.7.2024 on yhdysvaltalainen näyttelijä ja uransa lopettanut showpainija, joka tunnetaan paremmin nimellä Diamond Dallas Page (DDP).Diamond Dallas Page WWE- sivustollaViitattu 21.7.2024 Page paini uransa aikana World Championship Wrestlingissä, World Wrestling Entertainmentissa, Total Nonstop Action Wrestlingissa ja Juggalo Championship Wrestlingissa. Page aloitti 1988 managerina American Wrestling Associationissa. WCW:lle hän siirtyi 1991 ja aloitti itsekin painimaan saman vuoden lopulla. Page otti kutsumanimekseen The People's Champion. Hän saavutti uransa suurimman suosion WCW:ssä voittaen kolme kertaa World Heavyweight Championshipin, kaksi kertaa United States Heavyweight Championshipin, neljä kertaa World Tag Team Championshipin ja kerran Television Championshipin. Kun WWE osti WCW:n vuonna 2001, Dallas Page solmi sopimuksen WWE:n kanssa ja voitti siellä European Championshipin ja World Tag Team Championshipin. Hänen sopimuksensa yhtiön kanssa loppui vuonna 2002. Dallas Page paini sittemmin pienemmissä piireissä, kunnes solmi sopimuksen TNA:n kanssa, missä hän työskenteli vuodesta 2004 vuoteen 2005. Tämän jälkeen Page on näytellyt pienen budjetin elokuvissa ja on toiminut fitness-gurunaYOGA Master: Diamond Dallas Page's Reluctant DestinyViitattu 21.7.2024. Hän on kuuluisa kehittämästään DDP Yoga -joogasta. == Paini == * Paininimet: Diamond Dallas Page, Dallas Page, DDP * Ilmoitettu pituus: 196 cm * Ilmoitettu paino: 115 kg * Syntymäpaikka: Point Pleasant, New Jersey * Asuinpaikka: Woodstock, Georgia * Painidebyytti: 1988 * Siirtyi eläkkeelle: Toukokuussa 2005 * Lopetusliikkeet: Diamond Cutter (Cutter), Diamond Clash (Belly to back inverted mat slam) * Lempinimet: The People's Champion, The Original People's Champion, Positively Page, Handsome Sisääntulomusiikit: * "Glam" (1994-1996) * Jimmy Hart - "Self High Five" (1996-2000) * FAT - Dog (2001-2002) * Dale Oliver - Spirit (2004-2005) ==Lähteet== Luokka:Yhdysvaltalaiset showpainijat Luokka:Vuonna 1956 syntyneet Luokka:Elävät henkilöt
Cia-cia

Cia-cia (hanguliksi: 바하사 찌아찌아, romanisaatio Bahasa Ciacia) on austronesialainen kieli, jota puhutaan pääasiassa Baubaun kaupungissa eteläisessä Butonissa, Indonesiassa. Sen lähimpiä sukulaiskieliä ovat lasalimu ja kumbewaha. Kielen katsotaan olevan uhanalainen. Vuonna 2005 cia-ciata puhui noin 80 000 henkilöä. == Fonologia == === Vokaalit === Etinen Keskinen Takainen Suppea i u Puoliavoin e o Avoin a Lähde: === Konsonantit === Bilabiaali Alveolaari Postalveolaari Velaari Uvulaari Glottaali Nasaali m n ŋ Klusiili b d g Implosiivi ɓ ɗ Affrikaatta d͡ʒ Frikatiivi β s h Tremulantti r ʁ Lateraali l Lähde: == Kirjakieli == Vuonna 2009 kieli saavutti kansainvälistä huomiota, kun Baubaun kaupunki otti virallisesti käyttöön korealaisen hangul- aakkoston cia-cian kirjoittamiseen. Indonesian Korean suurlähettiläs Nicholas T. Dammen ja professori Chun Tai-hyun ehdottivat korealaisten aakkosten käyttöön ottamista vuonna 2007. Tammikuussa 2010 he kertoivat The Korea Times -sanomalehdelle, että hangulia ei vielä ole virallisesti otettu käyttöön, koska Baubaun pormestari Amirul Tamim ei ollut tehnyt tarvittavia toimenpiteitä. Nykyään kieltä voidaan kirjoittaa sekä korealaisilla että latinalaisilla aakkosilla. Myös arabialaisia aakkosia on yritetty käyttää, mutta niiden käyttö on jäänyt lähes kokonaan pois. == Sanastoa == Numerot yhdestä kymmeneen: Suomeksi yksi kaksi kolme neljä viisi kuusi seitsemän kahdeksan yhdeksän kymmenen Romanisaatio dise, ise rua, ghua tolu pa'a lima no'o picu walu, oalu siua ompulu === Verbejä === * 부리 buri 'kirjoittaa' * 뽀가우 pogau 'puhua' * 바짜안 baca'an 'lukea'. === Substantiiveja === * 아나 ka'ana 'koti' * 시골라 sigola 'koulu' * 사요르 sayor 'vihannes * 보꾸 boku 'kirja' === Puhe === * 따리마 까시 Tarima kasi. 'Kiitos.' * 인다우 미아노 찌아찌아 Indau miano Cia-Cia. 'Minä olen Cia-Cia.' * 인다우 뻬엘루 이소오 Indau pe'elu iso'o. 'Minä rakastan sinua.' * 모아뿌 이사우 Moapu isau. 'Anteeksi.' * 움베 Umbe. 'Kyllä.' * 찌아 Cia. 'Ei.' == Lähteet == Luokka:Malaijilais-polynesialaiset kielet Luokka:Indonesian kielet
Dimităr Blagoev

Dimităr Blagoev (, 14. kesäkuuta 1856 Zagoritšanin kylä nykyisessä Kreikassa – 7. toukokuuta 1924 Sofia) oli bulgarialainen kommunistipoliitikko. Blagoev syntyi köyhän talonpojan perheeseen. Hän kävi Odessan reaalikoulua vuosina 1878-1880. Vuodesta 1881 lähtien hän opiskeli Pietarin yliopistossa. Vuonna 1883 hän perusti yhden Venäjän ensimmäisistä marksilaisista ryhmistä (ns. Blagojevin ryhmä). Vuonna 1885 Blagoev pidätettiin ja karkotettiin Bulgariaan. Vuonna 1891 Blagoev perusti Bulgarian sosiaalidemokraattisen puolueen. Hän johti sen marksilaista ryhmää, josta vuonna 1903 tuli Bulgarian sosiaalidemokraattinen työväenpuolue (vuodesta 1919 Bulgarian kommunistinen puolue). Blagoev toimi puolueen pääideologina ja toimitti sen teoreettista aikakauslehteä Novo vreme. Hän kirjoitti myös sosialismin historiaa Bulgariassa käsittelevän kirjan, joka julkaistiin vuonna 1906. Blagoev oli Bulgarian kansalliskokouksen edustaja. Bulgarialainen Gorna-Džumajan kaupunki nimettiin Blagoevgradiksi vuonna 1950. Venäjällä Komin tasavallassa on Blagoevin mukaan nimetty taajama. ==Lähteet== Luokka:Bulgarialaiset poliitikot Luokka:Bulgarialaiset kommunistit Luokka:Vuonna 1856 syntyneet Luokka:Vuonna 1924 kuolleet
Tšornyi peredel

Tšornyi peredel (Musta jako, Musta uusjako tai Maan uusjako, ) oli Zemlja i voljan toimintaa 1870–1880-lukujen vaihteessa jatkanut venäläinen vallankumouksellinen narodnikkijärjestö. Järjestö syntyi vuonna 1879 Zemlja i voljan hajottua. Sen nimitys perustuu ajatukseen viljelysmaan yleisestä (”mustasta”) uusjaosta. Aluksi järjestön jäsenet jatkoivat Zemlja i voljan linjoilla tuomiten Narodnaja voljan terroritoiminnan. Heidän mukaansa vallankumous saattoi tapahtua ainoastaan kansan parissa tehtävän propagandatyön avulla. Pietarissa toimineen keskuskerhon perustivat syyskuussa 1879 Georgi Plehanov, Vera Zasulitš, Lev Deitš, Pavel Akselrod, Vasili Ignatov, Osip Aptekman, Jakov Stefanovitš ja Mihail Popov. Kerho julkaisi Tšornyi peredel ja Zerno -lehtiä sekä levitti propagandaa opiskelijoiden ja työläisten keskuuteen. Järjestöön kuuluvia kerhoja toimi myös Moskovassa, Harkovassa, Kazanissa, Permissä, Saratovissa, Samarassa ja muissa kaupungeissa. Vuoden 1880 alussa poliisin pidätyksen uhkaamat Plehanov, Deitš, Zasulitš ja Stefanovitš muuttivat ulkomaille. Tšornyi peredelin uusi johto, johon kuuluivat muun muassa Anatoli Bulanov ja Konstantin Zagorski, laajensi toimintaa työläisten parissa. Järjestön keskuspaikaksi muodostui Moskova. Keväällä 1880 Jelizaveta Kovalskaja ja Nikolai Štšedrin perustivat Kiovassa Etelä-Venäjän työväenliiton. Vuosien 1880–81 pidätykset heikensivät Tšornyi peredeliä ja osa sen jäsenistä siirtyi Narodnaja voljan kannattajiksi. Järjestö hajosi vuoden 1881 loppuun mennessä, vaikka yksittäisiä kerhoja toimi vielä 1880-luvun loppupuolella. Ulkomailla asuneet Plehanov, Deitš, Zasulitš ynnä muut luopuivat narodnikkilaisuudesta ja perustivat vuonna 1883 Venäjän ensimmäisen marksilaisen järjestön, Työn vapautus -ryhmän. ==Lähteet== Luokka:Venäjän historia
Franjo Magdić

Franjo Magdić (myös Franz Magdić, 21. marraskuuta 1830 Logarovci – 26. heinäkuuta 1914 Zagreb) oli pikakirjoittaja, joka laati saksalaisesta Gabelsbergerin pikakirjoitusjärjestelmästä kroatiankielisen version. Magdićin vuonna 1864 julkaisemasta järjestelmästä tuli johtava kroatiankielinen pikakirjoitusjärjestelmä. == Lähteet == Luokka:Pikakirjoittajat
Al-Sailiya SC

Al-Sailiya Sports Club () on qatarilainen jalkapalloseura, joka perustettiin vuonna 1995, jolloin se tunnettiin nimellä Al Qadesya club. Vuonna 2003 joukkueen nimi muutettiin nykyiseen muotoonsa.Profile about the club alsailiyaclub.net Viitattu 11.7.2010 Joukkueen kotistadion on Qatar SC Stadium, joka sijaitsee Dohassa. Al-Sailiya ei ole ollut kovin menestyksekäs Qatarin pääsarjassa, mutta se on voittanut kolmesti (2003, 2005 ja 2007) Qatarin ykkösdivisionan. ==Saavutukset== *Qatarin 1. divisioona (3): 2003, 2005, 2007 *Šeikki Jassem Cup **Hopeaa: 2007 == Entisiä pelaajia == * Titi Camara (2003–2004) * William Prunier (2004) * Wael Gomaa (2007–2008) * José- Karl Pierre-Fanfan (2007–2008) * Yazid Mansouri (2010–2011) * Issam Jemâa (2014–2016) ==Lähteet== == Aiheesta muualla == * Virallinen kotisivu , , Luokka:Qatarilaiset jalkapalloseurat
Matkijanärhi

Matkijanärhi () on yhdysvaltalaisen Suzanne Collinsin kirjoittaman Nälkäpeli- trilogian kolmas osa. Se julkaistiin englanniksi 24. elokuuta 2010 ja suomeksi marraskuussa 2010. Trilogian muut osat ovat Nälkäpeli ja Vihan liekit. Kirjan pohjalta julkaistaan kaksi elokuvaa. Ensimmäinen osa Matkijanärhi, osa 1 sai ensi-iltansa marraskuussa 2014 ja toinen osa Matkijanärhi, osa 2 marraskuussa 2015. Elokuvat ohjaa Francis Lawrence ja pääosissa ovat Jennifer Lawrence, Josh Hutcherson ja Liam Hemsworth. == Lähteet == == Aiheesta muualla == * Risingshadow-sivusto * Maria Loikkanen: Nälkäpeli- Matkijanärhi Savon Sanomat 12.3.2011 Luokka:Nälkäpeli Luokka:Yhdysvaltalaiset tieteisromaanit Luokka:Nuortenromaanit Luokka:Vuoden 2010 kirjat Luokka:Seulonnan keskeiset artikkelit
Helmiriitta Honkanen

Helmiriitta Honkanen (o.s. Setälä, vuoteen 1934 Cornér; 8. lokakuuta 1920 Helsinki – 14. joulukuuta 2018 KaunialaKuolinilmoitus, Helsingin Sanomat 23.12.2018, s. C 19) oli suomalainen taidemaalari, graafikko ja kuvittaja. Hän julkaisi useita teoksia, erityisesti lastenkirjoja ja graafisen suunnittelun historiasta kertovia tietokirjoja. Honkanen suoritti Taideteollisen keskuskoulun graafillisen kurssin 1945 ja työskenteli Elannon mainospiirtäjänä 1961–1978. Jouduttuaan ennenaikaiselle eläkkeelle hän toimi vapaana taiteilijana. Hän suoritti taiteen kandidaatin opinnot 1983–1985 ja valmistui taiteen maisteriksi Taideteollisesta korkeakoulusta 1993. Hän opiskeli Vapaan Taidekoulun akvarelli- ja värikursseilla 1982–1986. Honkasen isovanhemmat olivat kirjailija Helmi Krohn sekä kielentutkija ja poliitikko E. N. Setälä. Vanhemmat olivat äiti arkkitehti Salme Setälä ja isä taloustoimittaja Frithiof Cornér. __NOTOC__ ==Kirjalliset julkaisut== *Annikki Setälän kanssa: Satuja Matille, Heikille ja Ullalle. Otava, 1954. *Pirkko hoitaa kotiaan. Otava, 1961. *Pirkko hoitaa ruokatalouttaan. Otava, 1966. *Arno Piechorowskin kanssa: Helmiriitta Honkanen. Exlibristen, 1978. *Ulla Korhosen kanssa: Akseli Gallen- Kallelan julistetaide. Lahden kaupunki, 1980. *Placatista julisteeksi: suomalaisen julistetaiteen historiaa kirjapainotaidon alusta vuoteen 1960. Otava, 1983. *Exlibris Suomi Finland. Frederika, 1987. *Vanha rakas Elanto: Elannon mainoksen historiaa vuosilta 1905–1978. Lahden taidemuseo, 1994. *Sideharsosiivet: isoäiti kertoo. Suomen Rauhanyhdistysten Keskusyhdistys, 1999. *Arjen grafiikkaa. Grafia, 2003. *Marjatta Säkkisen kanssa: Poika joka rakasti kukkia. Suomen Rauhanyhdistysten Keskusyhdistys, 2006. *Jouluperhonen: otoksia joulukirjoista Helmi Krohnille vuosina 1916–1918 ja 1933–1948. Omakustanne, 2008. ==Lähteet== * * Honkanen Taidemaalariliiton sivuilla ===Viitteet=== ==Aiheesta muualla== * Helmiriitta Honkasen muistokirjoitus Helsingin Sanomissa Luokka:Suomalaiset kirjailijat Luokka:Suomalaiset kuvittajat Luokka:Suomalaiset taidemaalarit Luokka:Suomalaiset graafiset suunnittelijat Luokka:Vuonna 1920 syntyneet Luokka:Vuonna 2018 kuolleet
Franc Hafner

Franc Hafner (tai Franz Hafner, 1. elokuuta 1839 Gornji Grad – 2. marraskuuta 1876 Maribor) oli slovenialainen pikakirjoittaja, joka laati Gabelsbergerin pikakirjoitusjärjestelmästä sloveeninkielisen version. Hafnerin järjestelmä vuodelta 1865 oli ensimmäinen varsinaisesti sloveenin kielelle tehty pikakirjoitusjärjestelmä. == Lähteet == Luokka:Pikakirjoittajat Luokka:Slovenialaiset henkilöt Luokka:Vuonna 1839 syntyneet Luokka:Vuonna 1876 kuolleet
Mamadi Baldé

Mamadi Baldé (s. 15. elokuuta 1978 Bissau) on puolustajana pelaava guineabissaulainen jalkapalloilija. Hänen seuransa on ollut vuodesta 2012 portugalilainen Moura AC. Aiemmin hän on pelannut Sporting Clube de Bissaussa (1998–1999), Associação Beneditensessä (1999–2001), CD Fátimassa (2001–2003 ja 2009–2010), CD Feirensessä (2003–2009), CD Pinhalnovensessa (2010), Sport Benfica e Castelo Brancossa (2011) ja SC Praiensessa (2011–2012). Baldé on edustanut kansainvälisesti Guinea-Bissaun jalkapallomaajoukkuetta. == Lähteet == * Luokka:Guineabissaulaiset jalkapalloilijat Luokka:Vuonna 1978 syntyneet Luokka:Elävät henkilöt
Heidi Eriksson

Heidi Cecilia Eriksson (s. 27. huhtikuuta 1986 Uusikaarlepyy) on suomalainen keskimatkojen juoksija ja kestävyysjuoksija. Hän edusti vuoteen 2013 saakka IF Nykarlebynejdeniä ja sen jälkeen IK Falkenia. Häntä valmentaa Guy Storbacka. Eriksson on voittanut aikuisten Suomen mestaruuskisoissa 1 500 metrillä hopeaa Tampereella 2008 sekä pronssia Espoossa 2009, Kajaanissa 2010, Turussa 2011 ja Porissa 2015. 5 000 metrillä hän voitti kultaa Turussa 2011. Sisäratojen SM- kilpailuissa hän on saavuttanut hopeaa 1 500 metrillä ja 3 000 metrillä Helsingissä 2011. Pronssia hän on saanut 800 metrillä Mustasaaressa 2009 ja Jyväskylässä 2017 sekä 1 500 metrillä Joensuussa 2008, Mustasaaressa 2009, Tampereella 2012, Tampereella 2016 ja Jyväskylässä 2017. Viestijuoksun SM- kilpailuista hänellä on 4 × 800 metrin viestistä neljä kultaa (2010, 2014, 2015, 2016) ja yksi hopea (2011). Erikssonin ennätys 800 metrillä on 2.04,80, jonka hän juoksi 24. heinäkuuta 2011 Lapinlahden Eliittikisoissa. 1 500 metrillä hänen ennätyksensä on 4.14,87, jonka hän juoksi Sollentunassa, Ruotsissa 28. kesäkuuta 2011. 3 000 metrillä Erikssonin ennätys on 9.13,12, jonka hän juoksi Helsingissä 31. toukokuuta 2011. Myös Heidi Erikssonin siskot Sandra ja Zenitha ovat kestävyysjuoksijoita.Trio Erikssoneita Ruotsi- ottelussa: Toivottavasti taakse jää yhdeksän ruotsalaista == Lähteet == * === Viitteet === Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1986 syntyneet Luokka:Elävät henkilöt
Maanosaliittojen cup 2001

Maanosaliittojen cup 2001 pelattiin Etelä-Koreassa ja Japanissa 30. toukokuuta–10. kesäkuuta. Se on vuoden 2002 jalkapallon MM-kilpailujen esiturnaus. == Joukkueet == * (Etelä-Amerikan-mestari 1999) * (Afrikan-mestari 2000) * (Euroopan-mestari 2000) * (isäntä) * (Aasian-mestari 2000 ja isäntä) * (Oseanian-mestari 2000) * (Pohjois-Amerikan-, Keski-Amerikan- ja Karibian-mestari 2000) * (Maanosaliittojen cup-mestari 1999) == Tulokset == Otteluiden alkamisajat Japanin aikaa (UTC+9). === Alkulohkot === ==== Lohko A ==== {{Alkulohko | joukkue1 = | o1 = 3 | v1 = 2 | t1 = 0 | h1 = 1 | tm1 = 9 | pm1 = 1 | me1 = +8 | p1 = 6 | joukkue2 = | o2 = 3 | v2 = 2 | t2 = 0 | h2 = 1 | tm2 = 3 | pm2 = 1 | me2 = +2 | p2 = 6 | joukkue3 = | o3 = 3 | v3 = 2 | t3 = 0 | h3 = 1 | tm3 = 3 | pm3 = 6 | me3 = −3 | p3 = 6 | joukkue4 = | o4 = 3 | v4 = 0 | t4 = 0 | h4 = 3 | tm4 = 1 | pm4 = 8 | me4 = −7 | p4 = 0 }} ==== Lohko B ==== {{Alkulohko | joukkue1 = | o1 = 3 | v1 = 2 | t1 = 1 | h1 = 0 | tm1 = 5 | pm1 = 0 | me1 = +5 | p1 = 7 |joukkue2 = | o2 = 3 | v2 = 1 | t2 = 2 | h2 = 0 | tm2 = 2 | pm2 = 0 | me2 = +2 | p2 = 5 | joukkue3 = | o3 = 3 | v3 = 1 | t3 = 0 | h3 = 2 | tm3 = 2 | pm3 = 4 | me3 = −2 | p3 = 3 | joukkue4 = | o4 = 3 | v4 = 0 | t4 = 1 | h4 = 2 | tm4 = 0 | pm4 = 5 | me4 = −5 | p4 = 1 }} === Pudotuspelit === {{Turnauspuu4 | 7.6. Jokohama| | 1 | | 0 | 7.6. Suwon| | 2 | | 1 | 10.6. Jokohama| | 0 | | 1 | 9.6. Ulsan| | 1 | | 0 }} == Lähteet == == Aiheesta muualla == * Turnaus Fifan sivustolla Luokka:Maanosaliittojen cup Luokka:Vuoden 2001 jalkapallo
461 Ocean Boulevard

461 Ocean Boulevard on kitaristi, laulaja ja lauluntekijä Eric Claptonin studioalbumi vuodelta 1974. Sen on julkaissut RSO Records. Levyn on tuottanut Tom Dowd Robert Stigwood -organisaatiolle. Albumi on äänitetty Floridan Miamissa Criteria Recording -studioilla. Äänittäjänä on ollut Karl Richardson ja hänen apunaan Steve Klein. Valokuvat on ottanut David Gahr ja kansitaiteilija on Bob Defrin. == Kappaleet == == Muusikot == Muusikoista on mainittu vain Purple Recordsin artisti Yvonne Elliman ja Stax Recordsin artisti Al Jackson. == Lähteet == * Eric Clapton LP 461 Ocean Boulevard (RSO Records 1974) == Aiheesta muualla == * * Albumi Allmusicissa Luokka:Eric Claptonin albumit Luokka:Vuoden 1974 albumit
Maltan haukka

Maltan haukka tai The Maltese Falcon voi viitata seuraaviin: *Maltan haukka, Dashiell Hammettin kirja vuodelta 1930 *Maltan haukka, Roy Del Ruthin ohjaama elokuva vuodelta 1931 *Maltan haukka, John Hustonin ohjaama elokuva vuodelta 1941 *Satan Met a Lady (1936), Maltan haukan pohjalta tehty elokuva, jonka on ohjannut William Dieterle *Maltese Falcon, kolmimastoinen purjelaiva.
Maltan haukka (kirja)

Maltan haukka () on Dashiell Hammettin rikosromaani vuodelta 1931. Teos on ilmestynyt kahtena suomennoksena, Jouko Linturin suomennos ilmestyi 1955 Tammen kustantamana ja Kalevi Nyytäjän suomennos 1974 WSOY:n kustantamana. Maltan haukkaa pidetään kovaksikeitetyn dekkarikirjallisuuden perusteoksena. Se esittelee kyynisen ja kylmäverisen yksityisetsivän perushahmon, jota ovat myöhemmistä dekkarikirjailijoista kehittäneet muun muassa Raymond Chandler ja Ross Macdonald.Arvola, Pertti: Kovapintainen klassikko. Helsingin Sanomat 12.7.2010. Tarinan päähenkilö on yksityisetsivä Sam Spade, joka poikkeaa aiemmista herrasmiesetsivistä ronskiudellaan: roistot päästetään päiviltä ja kauniin naisasiakkaan kanssa mennään vuoteeseen. Tapahtumien ajankohta on 1920-luvun loppupuoli ja tapahtumapaikkana San Francisco. Teos ilmestyi alkujaan vuonna 1929 sarjana Black Mask -viihdelehdessä. Päähenkilö Spade esiintyy kirjan lisäksi myöhemmin kolmessa Hammettin novellissa: ”Mies nimeltä Spade”, ”Ihmisen voi hirttää vain kerran” ja ”Liian monet ovat eläneet”. Kirjan pohjalta on tehty kolme elokuvaa: *Maltan haukka, Roy Del Ruthin ohjaama elokuva vuodelta 1931 *Satan Met a Lady (1936), Maltan haukan pohjalta tehty elokuva, jonka on ohjannut William Dieterle. *Maltan haukka, John Hustonin ohjaama elokuva vuodelta 1941 Vuonna 1981 perustettiin kirjan ympärille harrastuskerho, Maltese Falcon Society, jonka toiminta on kuitenkin lakannut. Sen tytärkerho toimii yhä Japanissa ja jakaa palkintoa Falcon Award, joka myönnetään merkittävälle japanilaiselle dekkarille.The introduction to The Complete Maltese Falcon Flyer == Katso myös == * Kaikkien aikojen 100 parasta rikosromaania == Lähteet == Luokka:Yhdysvaltalaiset rikosromaanit Luokka:Vuoden 1930 kirjat
The Eddie Cochran Legend

The Eddie Cochran Legend on kokoelma-albumi yhdysvaltalaisen laulaja, lauluntekijä ja kitaristi Eddie Cochranin tuotannosta. Levy on julkaistu vuonna 1980 Charly Recordsin Oxford-merkillä sarjatunnuksella OX 73179 (C-kas.). Valmistus on lisensoitu Italiassa toimivalle Ariston-yhtiölle. Levykannessa on lainaus kappaleesta "Tired and Sleepy": "Well, I'm an Uptown Cat I Live in a Crazy Pad. I'm a Ladies' Man A Smooth-talkin Dad." == Kappaleet == A-puoli # Two Blue Singin' Stars (Matthews) # Mr. Fiddle (Hall / Matthews) # Guilty Conscience (E. & H. Cochran) # Your Tomorrows Never Come (L. Hayes / S. Harper) # Fool's Paradise (E. & H. Cochran / J. Capehart) # Tired and Sleepy (E. & H. Cochran / J. Capehart) # Skinny Jim (E. Cochran / J. Capehart) # C'mon Everybody (E. Cochran / J. Capehart) # Cotton Picker (M. Deasey) B-puoli # Guybo (E. Cochran / J. Capehart) # Strollin' Guitar (E. Cochran / J. Capehart) # Annie Has a Party (Jerry Capehart) # So Fine, Be Mine (M. Deasy / L. Necto) # What'd I Say (Ray Charles) # Milk Cow Blues (York) # Hallelujah! I Love Her So (Ray Charles) # Half Loved (R. Stanley / D. Fitzsimmons) == Lähteet == * The Eddie Cochran Legend MC (Charly Records 1980) Luokka:Vuoden 1980 kokoelma-albumit Luokka:Eddie Cochranin albumit
Kinnerpatti

Kinnerpatti on hevosilla esiintyvä krooninen nivelrikkoinen epämuodostuma kintereessä, pääasiallisesti kolmannen metatarsaaliluun, kolmannen tarsaaliluun ja keskimmäisen tarsaaliluun sisäpinnalla. Sitä esiintyy eri hevosroduilla, mutta islanninhevoset ovat sille erityisen alttiita. Syynä islanninhevosten kinnerpattien yleisyyteen on mahdollisesti niiden erityisaskellajien, töltin ja passin, aiheuttama pieniin kinnerluihin kohdistuva voimakas rasitus. Kinnerpattia oireileva hevonen voi olla haluton liikkumaan tai se liikkuu epäpuhtaasti. Taudin myöhäisessä vaiheessa hevonen alkaa ontua. Kaikilla pattihevosilla ontumista ei kuitenkaan esiinny. Pattimuutokset voidaan todeta röntgenkuvassa. Röntgenlöydökset ja ontuminen eivät kuitenkaan ole suorassa yhteydessä toisiinsa. Hevosella voi esimerkiksi olla pattimuutoksia molemmissa takajaloissaan, mutta se saattaa ontua vain toista. ==Hoito== Vanhastaan kinnerpattia on hoidettu puolesta vuodesta vuoteen kestävällä levolla. Nykyisin hoitona voidaan käyttää lääkkeitä sekä kirurgisia toimenpiteitä. Kintereen pikkuniveliin voidaan antaa kortisonia pistoksena 1–2 kertaa, ja oireiden hävittyä hevosta voidaan alkaa varovasti liikuttaa ensin käynnissä ja ravissa. Pitkälle edenneissä tapauksissa voidaan suorittaa kirurginen nivelen jäykistäminen. Jäykistäminen voidaan tehdä myös kemiallisesti ruiskuttamalla nivelrustoa tuhoavaa ainetta niveleen. Kemiallisen jäykistämisen ongelmana on voimakas kipu ensimmäisen vuorokauden aikana. ==Lähteet== * Sari Tuura: Islanninhevosen erityispiirteet eläinlääkinnän kannalta, Helsingin yliopisto 1999, verkkojulkaisu , viitattu 12.7.2010 Luokka:Hevosten sairaudet Luokka:Tuki- ja liikuntaelinten sairaudet
Harmaaselkävetvetti

Harmaaselkävetvetti, aikaisemmalta nimeltään vetvetti (Pteroptochos tarnii) on Etelä-Amerikan eteläosissa tavattava tapakuloihin kuuluva varpuslintu. == Koko ja ulkonäkö == Harmaaselkävetvetti on heimossaan kookas laji ja on pituudeltaan 24-25 senttiä. Päälaki on lajilla punaruskea, muuten lintu on päästään, kurkustaan ja selästään harmahtavan musta. Silmien ympärillä on vaaleat paljaat rengasmaiset alueet. Harmaaselkävetvetin perä on ruosteenruskea ja pyrstö musta. Linnun rinta ja vatsa ovat väritykseltään kastanjanruskeat ja vatsassa on tuhkanharmaata raidoitusta. Ulkonäöltään harmaaselkävetvetti muistuttaa mustaselkävetvettiä (Pteroptochos castaneus), joka eroaa niskan ja kurkun kastanjanruskean värin perusteella. == Levinneisyys ja elinympäristö == Harmaaselkävetvettiä tavataan Chilen keski- ja eteläosista sekä Argentiinasta läheltä Chilen rajaa Neuquénin, Río Negron, Chubutin ja Santa Cruzin maakunnissa. Linnun elinympäristöä ovat kosteiden metsien pohjakerrokset sekä metsien reunamaat. Laji elää pääasiassa tiheiköissä, mutta tulee toisinaan myös avoimemmille paikoille. Harmaaselkävetvetin elinympäristöt sijaitsevat yleensä alle 1 000 metrin korkeudella merenpinnasta. Harmaaselkävetvetin jalat ovat melko pitkät ja niillä se raapii maata ja lehtiä etsiessään ravintoaan hyönteisiä, matoja ja siemeniä. == Lähteet == Luokka:Tapakulot
Summertime Blues

Summertime Blues on Eddie Cochranin ja Jerry Capehartin tekemä rock'n'rollin klassikkokappale, josta tuli Cochranin ainoa Top 10 –hitti Yhdysvalloissa. Single ilmestyi Liberty-levymerkillä ja nousi syyskuussa sijalle kahdeksan. Minnesotassa syntynyt laulaja, lauluntekijä ja kitaristi Cochran oli erityisen suosittu Yhdistyneessä kuningaskunnassa. Siellä kappale nousi uudelleen Top 40 –listalle vuonna 1968. Samana vuonna varhainen heavy metal –yhtye Blue Cheer sai oman versionsa Yhdysvaltain Top 20 –listalle. Suomenkielisen coverin ovat tehneet mm. Jussi & The Boys nimellä ”Kesäduuni blues” ja Turo’s Hevi Gee nimellä ”Kesä-Lada blues”.Jussi Raittisen suomennoksessa ”Kesäduuni blues” teinipoika harmittelee ”kun on pakko mennä duuniin / joka päivä koko kesän ajan tonne Suomen Uuniin”. Usein on luultu, että firmannimi on keksitty sanoitukseen vain hyvän loppusoinnun takia, mutta laulussa viitataan todelliseen, Helsingin Malmilla sijainneeseen tehtaaseen nimeltä Suomen Uuni. == Lähteet == * ===Viitteet=== Luokka:Yhdysvaltalaiset rockkappaleet Luokka:Vuoden 1958 kappaleet
C'mon Everybody

C’mon Everybody on Eddie Cochranin ja Jerry Capehartin tekemä rock ’n’ roll -kappale vuodelta 1958. Se menestyi Cochranin kotimaata Yhdysvaltoja paremmin Yhdistyneessä kuningaskunnassa, jossa se oli artistin ensimmäinen Top 10 -hitti noustessaan huhtikuussa 1959 sijalle 6. Eddie Cochran oli aikaisemmin levyttänyt saman kappaleen nimellä ”Let’s Get Together”. Vuonna 1986 kappale nousi jälleen UK:n Top 20 -listalle. Seuraavana vuonna Eddie Cochran valittiin Rock and Roll Hall of Fameen. == Lähteet == * Luokka:Yhdysvaltalaiset rockkappaleet Luokka:Vuoden 1958 kappaleet
Eldorado (albumi)

Eldorado on Electric Light Orchestran rock-sinfonia vuodelta 1974. Albumin on julkaissut Epic-levy-yhtiö sarjanumerolla 32397 Jeff Lynnen tuottamana sekä JET Records (JET LP 203). Levy on äänitetty Lontoossa De Lane Lea -studioilla. Äänittäjänä oli Dick Plant apunaan Mike Pela. Levykannen suunnittelija on John Kehe John Williamsin ohjaamana. Levypussiin painetun valokuvan yhtyeestä on ottanut Norman Seeff. == Kappaleet == Kakki kappaleet on tehnyt Jeff Lynne. Sovittajina ovat Jeff Lynne, Richard Tandy ja orkesteria johtava Louis Clark. Prologin puhuu Peter Ford-Robertson. A-puoli # Eldorado Overture – 2:12 # Can't Get It Out of My Head – 4:26 # Boy Blue – 5:17 # Laredo Tornado – 5:26 # Poor Boy (The Greenwood) – 2:56 B-puoli # Mister Kingdom – 5:50 # Nobody's Child – 3:40 # Illusions in G major – 2:36 # Eldorado – 5:20 # Eldorado Finale – 1:20 Kappaleiden julkaisijayhtiö on Yellow Dog Music, Inc. (ASCAP). Levypussiin painettujen sanojen kopiointioikeudet omistaa Jeff Lynne Music, Ltd. / Carlin Music Corp. == Muusikot == * Jeff Lynne – kitara, laulu, moog, taustalaulu * Richard Tandy – piano, moog, kitara, taustalaulu * Mik Kaminski – viulu * Hugh McDowell – sello * Michael Edwards – sello * Michael de Albuquerque – basso * Bev Bevan – rummut ja perkussiot == Lähteet == * Electric Light Orchestra LP Eldorado (Epic 1974) Luokka: Vuoden 1974 albumit Luokka: Electric Light Orchestran albumit
25143 Itokawa

25143 Itokawa on Maan lähelle tuleva pikkuplaneetta, joka kuuluu Apollo- asteroideihin. Kohde löydettiin LINEAR-ohjelmalla vuonna 1998. Nimensä asteroidi sai japanilaisen ilmakehä- ja avaruusinsinöörin Hideo Itokawan mukaan. Ennen nimeämistään pikkuplaneetta tunnettiin tunnuksella 1998 SF36. Japanin avaruusjärjestön toukokuussa 2003 laukaistu Hayabusa-luotain tutki asteroidia syyskuusta joulukuun alkuun vuonna 2005. Luotaimen tehtäviin kuului näytteen otto pikkuplaneetan pinnalta, ja tuoda se Maahan. Luotaimen näytekapseli palasi Maahan kesäkuussa 2010. ==Ominaisuudet== Itokawa on pieni S-tyypin asteroidi, jonka mitat ovat vain 535, 294 ja 209 metriä. Pikkuplaneetta pyörähtää ympäri noin 12,13 tunnissa. Kohteen massa on 3,51 × 1010 kg, ja arvioitu keskitiheys noin 1,9 g/cm3. Itokawaa pidetään alhaisen tiheytensä, suuren huokoisuutensa, muotonsa ja runsaasti järkäleitä omaavan ulkonäkönsä vuoksi kivikasamaisena kappaleena. Hyvin suurien järkäleiden ja paasien olemassaolo viittaa siihen, että Itokawa olisi syntynyt emokappaleen hajotessa törmäyksessä, mutta tämän jälkeen olisi seurannut kappaleiden kasautuminen nykyiseksi kivikasamaiseksi pikkuplaneetaksi. ==Katso myös== *1566 Icarus *1862 Apollo *85585 Mjolnir ==Lähteet== *JPL Small-Body Database Browser: 25143 Itokawa (1998 SF36) *The Rubble-Pile Asteroid Itokawa as Observed by Hayabusa *JAXA: Asteroid Explorer "HAYABUSA" (MUSES-C) *Numbered minor planets == Aiheesta muualla == * * Tiede: Asteroidilöytö mullistaa käsitystä veden alkuperästä, viitattu 10.5. 2019 Luokka:Apollo- asteroiditLuokka:Luotaimilla tutkitut pikkuplaneetat
Eva Juřeníková

Eva Juřeníková (s. 24. marraskuuta 1978) on tšekkiläinen suunnistaja. Kesällä 1995 Juřeníková voitti nuorten maailmanmestaruuden viestissä vasta 16-vuotiaana. Viimeisenä juniorivuotenaan 1998 hän voitti nuorten MM-pronssia pitkältä matkalta. Aikuisten MM-kilpailuihin hän osallistui ensimmäisen kerran vuonna 1999. Toistaiseksi parhaan henkilökohtaisen sijoituksensa hän saavutti Olomoucin MM-kilpailujen pitkällä matkalla sijoituttuaan kahdeksanneksi. Seuratasolla Juřeníková edustaa Domnarvets GoIF:ää. Aikaisemmin hän edusti IFK Lidingöä. Hän voitti Venlojen viestin 2008 Domnarvets GoIF:n joukkueessa. == Lähteet == == Aiheesta muualla == * Viralliset kotisivut Luokka:Tšekkiläiset suunnistajat Luokka:Vuonna 1978 syntyneet Luokka:Elävät henkilöt
Arvioverotus (historiallinen)

Arvioverotus oli Itä-Suomen kaskitalouden aikainen verotusmuoto. Savossa nimitettiin 1500-luvulla arviopunnaksi yhtä veronahkaa vastaavaa pelto- ja kaskimaata. Tällaiseen maa-alaan voitiin kylvää kolme puntaa viljaa (yksi punta oli tavallisesti 6 pannia eli suuruusluokaltaan 280–430 litraa). Käytännössä kylväminen saattoi tapahtua siten, että kylvettiin perätysten yksi punta kauraa, yksi punta ohraa ja yksi punta ruista. Käkisalmen läänin pohjoisläänissä suoritettiin 1600-luvulla maaveroa veroruplan mukaan.Otavan iso tietosanakirja, Otava 1960–1965. Osa 1 palsta 698 Verorupla vastasi alkujaan verotettavien tuotteiden rahallista arvoa.Iso tietosanakirja, Otava 1931–1939. Veroruplasta tuli myöhemmin arviorupla-niminen manttaaliin verrattava veroluku. Se oli käytössä Laatokan Karjalassa ja Pohjois-Karjalassa 1800-luvun lopulle saakka. Henkirahan eli henkiveron perusteena oli arviopää. ==Katso myös== *Orava verotusyksikkönä ==Lähteet== Luokka:Suomen verotuksen historia
Perintöyhdistys

Perintöyhdistys () tarkoittaa Ruotsin vanhoja vallanperimyslakeja. Kruununperimysjärjestys eli vallanperimysjärjestys määrää kenelle kuninkuus siirtyy hallitsijan kuoleman tai vallastaluopumisen jälkeen. Vanhat säännökset olivat Västeråsin perintöyhdistys (13. tammikuuta 1544), Tukholman perintöyhdistys (7. maaliskuuta 1590) ja Norrköpingin perintöyhdistys (22. maaliskuuta 1604).Iso tietosanakirja, Otava 1931–1939, hakusanat perintöyhdistys ja kruununperimysjärjestys. ==Lähteet== Luokka:Ruotsin oikeushistoria
Adolf Schück

Adolf Henrik Schück (21. helmikuuta 1897 Tukholma – 6. helmikuuta 1958 Tukholma) oli ruotsalainen historioitsija ja kirjastonhoitaja. Adolf Schück oli Henrik Schückin ja Sigrid Féronin poika sekä Herman Schückin isä – kaikki jollakin tavalla historioitsijoita. Adolf Schück oli naimisissa Rut Josephsonin kanssa, jonka vanhemmat olivat arkkitehti Erik Josephson ja Clary Friedländer. Schückista tuli filosofian tohtori 1926 ja historian dosentti; hän oli professori Sven Tunbergin oppilas, vuosina 1926–1944 Vitterhetsakademienin kirjastonhoitaja ja vuosina 1945–1958 Riksantikvarieämbetetin ensimmäinen kirjastonhoitaja. Hän oli historiateoksen Det medeltida Sverige toimittaja (1948–1958). Schückin eniten käytetty teos on historiallinen atlas, jota on käytetty Ruotsin kouluissa. Kuten Olof Palme, myös Schück osallistui Suomen sisällissotaan 1918 vapaaehtoisena Ruotsalaisessa prikaatissa.Ylikangas, Heikki, Vägen till Tammerfors, Söderström 1995 (suom. Tie Tampereelle, WSOY 1993). Hän oli myös jäsenenä Samfundet Nordens Frihetissä. == Teokset == * Wilhelm Odelberg, Maja Lundqvist och Marie-Louise Bachman, "Adolf Schücks tryckta skrifter." Fornvännen 53 (1958), s. 276–282 == Lähteet == Luokka:Ruotsalaiset historioitsijat Luokka:Ruotsalaiset kirjastonhoitajat Luokka:Suomen sisällissodan valkoiset Luokka:Vuonna 1897 syntyneet Luokka:Vuonna 1958 kuolleet
2062 Aten

2062 Aten on Maan lähelle tuleva pikkuplaneetta, joka kuuluu Aten- asteroideihin. Atenien ryhmä on saanut nimensä tämän asteroidin mukaan. Atenin löysi E. F. Helin vuonna 1976. Nimensä pikkuplaneetta sai egyptiläisen mytologian Aton-jumalan mukaan. Ennen nimeämistään kohde tunnettiin tunnuksella 1976 AA. Aten on pieni S-tyypin asteroidi. Pikkuplaneetan läpimitta on vain noin 1,1 kilometriä, mutta sen vuorokausi eli pyörähdysaika on pitkä. Aten pyörähtää akselinsa ympäri 40,77 tunnissa. Tätä aten-asteroidia ei pidä sekoittaa päävyöhykkeen kohteeseen 111 Ate. ==Katso myös== *2100 Ra- Shalom *99942 Apophis ==Lähteet== *JPL Small-Body Database Browser: 2062 Aten (1976 AA) * * *JPL Small-Body Database Browser: 111 Ate *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Aten-asteroidit
Aten (täsmennyssivu)

Aten tai Aton voi tarkoittaa seuraavia: *Aton, muinaisen Egyptin auringonjumala *2062 Aten, asteroidi *Aten-asteroidit, edellisen mukaan nimetty asteroidien ryhmä
Stimela

Stimela () on Etelä-Afrikan menestyneimpiä yhtyeitä. Valtaosa yhteen jäsenistä esiintyi 1970-luvulla The Cannibals nimisessä yhtyeessä, joka oman materiaalinsa lisäksi levytti instrumentaalitaustoja muun muassa Mahotella Queensin albumeilla. Vuonna 1975 laulaja Jacob "Mparanyana" Radabe liittyi yhtyeeseen ja vuonna 1982 vaihtoi nimensä Stimelaksi."Stimela." Popular Artist Biographies. All Media Guide, 2010. Answers.com 12 Jul. 2010. http://www.answers.com/topic/stimela == Lähteet == Luokka:Eteläafrikkalaiset yhtyeet
Mahotella Queens

Mahotella Queens on eteläafrikkalainen vuonna 1964 perustettu mbaqangaa esittävä lauluyhtye, jonka jäsenet ovat Nobesuthu Mbadu, Hilda Tloubatla ja Mildred Mangxola. Yhtye sai alkunsa Mahlathinin taustalauluryhmästä, mutta on esiintynyt myös itsenäisenä lauluyhtyeenä perustamisestaan alkaen. Mahotella Queens oli hyvin suosittu Sowetossa 1960-luvulla ja saattoi konsertoida kolmesti päivässä. Sen musiikki yhdistelee mbaqangaa perinteiseen zulumusiikkiin, gospeliin ja yhdysvaltalaiseen souliin. 1970–1975 yhtye oli tauolla sen jäsenten mentyä naimisiin ja hankittua lapsia, mutta 1980-luvulla se esiintyi jälleen laajasti ja teki maailmankiertueen 1990–1991. Uransa aikana se on levyttänyt yli 20 albumia. Yhtye osallistui maansa apartheidin vastaiseen taisteluun ja esimerkiksi sen kappale "Kazet" kertoo apartheidin hallinnon sortotoimista townshipeissa. Nobesuthu Mbadu kuoli elokuussa 2021. ==Lähteet== Luokka:Eteläafrikkalaiset yhtyeet Luokka:Lauluyhtyeet
Barbora Chudíková

Barbora Chudíková (s. 1978) on tšekkiläinen hiihto- ja pyöräsuunnistaja. Seuratasolla hän edusti OK Jihlavaa. ==Hiihtosuunnistus== Rusutsun MM- kilpailuissa 2009 Chudíková voitti hopeaa pitkältä matkalta ja pronssia viestistä. Viestissä Helena Randáková aloitti, Simona Karochová hiihtosuunnisti toisen osuuden ja Chudíková viimeisen. ==Pyöräsuunnistus== Montalegre MM-kilpailuissa 2010 Chudíková voitti viestipronssia. Hän pyöräsuunnisti avausosuuden, Hana La Carbonara toisen ja Martina Tichovská viimeisen. == Lähteet == Luokka:Tšekkiläiset hiihtosuunnistajat Luokka:Tšekkiläiset pyöräsuunnistajat Luokka:Vuonna 1978 syntyneet Luokka:Elävät henkilöt
Viiden päivän sota

Viiden päivän sota ( tai 5 Days of August) on vuonna 2011 ensi-iltansa saanut yhdysvaltalainen sotaelokuva, jonka on ohjannut Renny Harlin. Elokuva perustuu vuonna 2008 käytyyn Venäjän–Georgian sotaan. == Rooleissa == * elokuva oli omistettu Lech Kaczyński == Tuotanto == Elokuvan kuvaukset alkoivat lokakuussa 2009 noin 15 miljoonan dollarin budjetilla. Ohjaaja Renny Harlin kiisti New York Timesissa, että rahoitusta olisi tullut Georgian hallitukselta. Rahoittajiksi hän mainitsi ”liikemiehet”, joista yksi oli kaivosalalla toimiva Koba Nakopia. Yhtenä tuottajana toimi ministeri Mizra Davitaia, jonka vastuulla ovat ”pakkomuuttokysymykset”. Harlin sai käyttöönsä Georgian viranomaisilta hylätyn sotilastukikohdan sekä pääsyn presidentin palatsiin ja parlamentin portaille. Tuotannon käyttöön annettiin 25 hävittäjälentokonetta, 80 panssarivaunua, 2 500 sotilasta ja helikoptereita. Elokuvan ensi-ilta oli Suomessa tammikuussa 2012, jolloin tuli 16 teatterin valkokankaille. Ensimmäisenä viikonloppuna katsojia oli ollut 770 henkeä. == Vastaanotto ja arviot == Elokuvaa on niin Yhdysvalloissa kuin muuallakin epäilty Georgian hallinnon tilaustyöksi ja pyrkimykseksi levittää omaa näkemystään vuoden 2008 tapahtumista. Ohjaaja Renny Harlin on kertonut saaneensa venäläisiltä viestin, jossa nämä ilmoittivat, ettei elokuvahanke ole heidän mieleensä. Human Rights Watch -ihmisoikeusjärjestön tutkija Anna Neistat piti Yhdysvaltain ensi-illan aikaan elokuussa 2011 elokuvaa ”erittäin vaarallisena” ottaen huomioon geopoliittisen tilanteen. Hänestä elokuva liioittelee ja käyttää valikoiden eteläosseettien ja venäläisten rikoksia, mutta unohtaa tyystin georgialaisten tekemät ihmisoikeusloukkaukset. The Economist piti elokuvan koskettavimpana kohtauksena loppua, jossa oikeat elossa selvinneet puhuvat menettämistään läheisistä. Kaiken kaikkiaan lehti arvioi Viiden päivän sodan tuntuvan epävarmalta, ”kuin se olisi jonkin komiteamietinnön tulos”. Time Out New Yorkin mukaan ”Fakta on kuitenkin, että Harlin, joka pyrkii aina kohti massiivisia ja hidastettuja toimintakohtauksia, tekee itsestään varsinaisen pölkkypään analysoidessaan politiikkaa.” ABC Australia piti elokuvan ehkä suurimpana ongelmana sen lähes täydellistä Georgia-myönteisyyttä. Asennetta se ei ihmettele, koska elokuva sai maan hallituksen ja asevoimien täyden tuen. The Sydney Morning Herald luokitteli elokuvan jännittäväksi, välillä jopa riipaisevaksi. Elokuva onnistuu lehden mukaan vahvasti dokumentoimaan lyhyen ajan tapahtumat. Village Voice kiitti Viiden päivän sodan näyttävän sodan kauhut ja säälimättömän voiman ottaessaan siviilien näkökulman sotilaiden sijaan. == Lähteet == == Aiheesta muualla == * * Luokka:Vuoden 2011 yhdysvaltalaiset elokuvat Luokka:Yhdysvaltalaiset sotaelokuvat Luokka:Renny Harlinin ohjaamat elokuvat
Mikronesian liittovaltion jalkapallomaajoukkue

Mikronesian liittovaltion jalkapallomaajoukkue on joukkue, joka edustaa Mikronesian liittovaltiota kansainvälisessä jalkapallossa. Sitä hallinnoi Federated States of Micronesia Football Association. Se kuuluu Oceanian Football Confederationiin, mutta on vain osittainen FIFAn jäsen eikä siis voi osallistua jalkapallon maailmanmestaruuskilpailuihin. Maajoukkue on kuitenkin osallistunut Etelä-Tyynenmeren kisoihin vuonna 2003. Joukkueen kotistadion on Yap Sports Complex, ja sen päävalmentajana toimii englantilainen Paul Watson. Mikronesian korkein Elo-sijoitus on ollut kesäkuussa 2003 saavutettu 213. sija. Matalimmillaan Mikronesia on ollut 220. sijalla joulukuussa 2005. Mikronesia pelasi ensimmäisen kansainvälisen ottelunsa Guamilla kesäkuussa 1999. Tällöin se hävisi Guamille 3–0. Suurinumeroisimman voittonsa se on saavuttanut Palikirillä Pohjois-Mariaaneja vastaan 12. heinäkuuta 1999. Pahimman tappionsa joukkue puolestaan kärsi 30. kesäkuuta 2003 Suvassa Uuden- Kaledonian voitettua sen 18–0. Mikronesia voitti Mikronesian Cupin 1999. Mikronesian suurin tappio on 114-0. == Aiheesta muualla == * Federated States of Micronesia Football Association Jalkapallomaajoukkue Luokka:Jalkapallomaajoukkueet
9879 Mammuthus

9879 Mammuthus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1994. Kohde sai nimensä villamammutiksi kutsutun Mammuthus primigenius-norsueläimen mukaan. Ennen nimeämistään asteroidi tunnettiin tunnuksella 1994 PZ29. Koska Mammuthuksen absoluuttinen magnitudi (H) on 15,1, sen läpimitta on todennäköisesti kolmen ja kuuden kilometrin välillä. ==Katso myös== *6336 Dodo *8564 Anomalocaris ==Lähteet== *JPL Small-Body Database Browser: 9879 Mammuthus (1994 PZ29) *Discovery Circumstances: Numbered Minor Planets (5001)-(10000): Minor Planet Center * *Academy of Natural Sciences: Woolly Mammoth (Mammuthus primigenius) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Randy Savage

Randall Mario Poffo (15. marraskuuta 1952 Columbus, Ohio – 20. toukokuuta 2011 Tampa, Florida), esiintyjänimeltään "Macho Man" Randy Savage, oli yhdysvaltalainen showpainija ja näyttelijä, joka tunnetaan parhaiten ajoistaan World Wrestling Entertainmentin ja World Championship Wrestlingin kanssa. Hän esiintyi myös vähän aikaa Total Nonstop Action Wrestlingissa. == Ura == Floridan Sarasotassa asunut Savage teki showpainidebyyttinsä vuonna 1973. 188-senttinen ja 115-kiloinen Savage voitti uransa aikana kymmeniä mestaruuksia, muun muassa seitsemän World Heavyweight Championshipia, kaksi WWE Championshipia, neljä WCW World Heavyweight Championshipia ja yhden USWA Unified World Heavyweight Championshipin. WWE- ja WCW-aikoinaan Savagea valmensi tämän vaimo Miss Elizabeth. Myös esiintyjänimiä Macho King Randy Savage, The Big Geno ja The Spider Friend käyttäneen Savagen tunnusmerkkejä tämän esiintyessä olivat matala ja karhea ääni, värikkäistä aurinkolaseista, huivista, lassosta ja Cowboy-hatusta koostunut asu (myöhemmin mustavalkoiset vaatteet) ja Ooh yeah! -nimikkohuudahdus. Lopetusliikkeenään Savage käytti Savage Elbow Dropia (Diving Elbow Drop). Sisääntulomusiikkeinaan Savage käytti 1980-luvulla Edward Elgarin Land of Hope and Glorya, vuosina 1997-1998 Jimmy Hartin Rockhousea, vuonna 1998 NWo:n Wolfpac Themeä ja vuonna 1999 What Up, Machia. Eläkkeelle Savage jäi vuonna 2005. == Kuolema == Savage kuoli äkillisesti 20. toukokuuta 2011 kello 09.25 paikallista aikaa Tampassa, Floridassa. Hän ajoi autoa vaimonsa kanssa kun hän sai äkkikuolemaan johtaneen sydänkohtauksen, jonka johdosta hän menetti ajoneuvonsa hallinnan ja ajautui vastaantulevien kaistalle ja edelleen pientareelle, jossa auto törmäsi puuhun. Savage ei kuitenkaan saanut törmäyksestä vammoja. Savagella oli jo pitkään ollut laajentunut sydän sekä ateroskleroosi. Tapauksen on vahvistanut hänen veljensä. == Lähteet == Luokka:Yhdysvaltalaiset showpainijat Luokka:Yhdysvaltalaiset näyttelijät Luokka:Vuonna 1952 syntyneet Luokka:Vuonna 2011 kuolleet
Mammutti (täsmennyssivu)

Mammutti (Mammuthus) on sukupuuttoon kuollut norsujen suku. Yleisimmin sanalla mammutti viitataan villamammuttiin. Muita merkityksiä: * Mammutti (Mammoth), Lukas Moodyssonin ohjaama elokuva vuodelta 2009 * Mammutti-trilogia, Stephen Baxterin kirjoittama kolmiosainen tieteiskirjasarja * 9879 Mammuthus, asteroidi.
Foxy, Foxy

Foxy, Foxy on brittiläisen Mott the Hoople -yhtyeen vuonna 1974 ilmestynyt kappale ja single, jonka julkaisi CBS Records. Kappale ei ole millään yhtyeen studioalbumilla, mutta se on bonuskappaleena The Hoople -albumin vuoden 2006 uusintapainoksella. Kappale nousi brittilistan sijalle 33 kesäkuussa 1974. Singlen kääntöpuolella on kappale ”Trudi’s Song”, joka on myös yhtyeen vuoden 1974 albumilla The Hoople. Molemmat kappaleet on tehnyt Ian Hunter. Singlen ovat tuottaneet yhtyeen jäsenet Hunter, Dale Griffin ja Pete Overend Watts. == Lähteet == * Mott the Hooplen single Foxy, Foxy (CBS 1974) ===Viitteet=== Luokka:Mott the Hooplen kappaleet Luokka:Vuoden 1974 kappaleet
Music Export Finland

Music Export Finland (Music Export Finland Association ry) oli yhdistys, jonka tehtävä oli auttaa suomalaista musiikkialaa kasvattamaan vientitulojaan. Music Export Finlandin toiminta jakautui kolmeen osaan: ulkomainen markkinointiviestintä, kotimainen markkinointiviestintä sekä rahoituksen ja investointien palvelut. Yhdistys sai vuoden 2010 Tasavallan presidentin kansainvälistymispalkinnon, joka myönnettiin helmikuussa 2011. Music Export Finland ja Suomalaisen musiikin tiedotuskeskus (FIMIC) yhdistettiin vuonna 2012 Music Finland -nimiseksi järjestöksi. ==Tausta== Music Export Finland -vientirenkaan perusti yhdeksän suomalaista musiikkialan yritystä joulukuussa 2002. Vientirenkaan tavoite oli kehittää perustajayritysten markkinointia, jakelua ja myyntiä kansainvälisillä markkinoilla. Kolmentoista yrityksen vientirenkaaksi laajentunut Music Export Finland rekisteröitiin laajapohjaiseksi, koko musiikkialan kokoavaksi yhdistykseksi vuoden 2005 alusta, ja Music Export Finlandin toiminnan pariin pääsivät mukaan kaikki suomalaiset musiikkialan toimijat. Yhdistyksen johtajana toimi Paulina Ahokas. ==Jäsenet== Music Export Finlandin jäsenorganisaatiot olivat: *Esittävien taiteilijoiden ja äänitteiden tuottajien tekijänoikeusjärjestö Gramex ry *Suomen Musiikkikustantajat ry *Suomen Muusikkojen Liitto ry *Suomen riippumattomien levy- ja tuotantoyhtiöiden IndieCo ry *Musiikkituottajat – IFPI Finland ry *Säveltäjäin Tekijänoikeustoimisto Teosto ry *Säveltäjät ja Sanoittajat Elvis ry. ==Tavoitteet== Music Export Finlandin päätavoite oli auttaa suomalaista musiikkialaa kasvattamaan vientitulojaan. Vientiorganisaation palvelutavoitteita olivatMusic Export Finlandin esite 2010: *edistää suomalaisen musiikkitoimialan ammattilaisten kykyä ja mahdollisuuksia tehdä aktiivista ja tuottavaa musiikkivientiä eri puolilla maailmaa *tarjota monipuolisia vienninedistämisen keinoja musiikkialan ammattilaisten vientityön tukemiseen vientiponnistelujen kaikissa vaiheissa *laajentaa suomalaisten musiikkialan yritysten vientituotteiden kirjoa ja sitä kautta monipuolistaa ulkomailta saamia tulovirtoja *vaikuttaa vahvasti siihen, että suomalaisen musiikkiviennin kokonaismarkkina-arvon kehitys jatkuu nousujohteisena. ==Lähteet== ==Aiheesta muualla== * Music Export Finlandin kotisivut Luokka:Suomalaiset musiikkialan järjestöt
Scott Hall

Scott Oliver Hall (20. lokakuuta 1958 – 14. maaliskuuta 2022 Marietta, GeorgiaScott Hall, WWE Hall of Famer, New World Order co-founder, dies at 63) oli yhdysvaltalainen showpainija. Hall on paininut American Wrestling Associationissa, National Wrestling Alliancessa, World Class Championship Wrestlingissa, World Championship Wrestlingissa, Extreme Championship Wrestlingissa, Juggalo Championship Wrestlingissa, World Wrestling Entertainmentissa ja Total Nonstop Action Wrestlingissa. Hall voitti neljä kertaa WWE Intercontinental Championshipin, kaksi kertaa WCW United States Heavyweight Championshipin, kerran WCW Television Championshipin, seitsemän kertaa WCW:n World Tag Team Championshipin (kuusi kertaa Kevin Nashin kanssa ja yhden kerran The Giantin kanssa), ja kerran AWA:n World Tag Team Championshipin (Curt Hennigin kanssa). Hall tunnettiin yhtenä nWo:n alkuperäisistä jäsenistä Hulk Hoganin ja Kevin Nashin kanssa. == Paini == * Paininimet: Scott Hall, Razor Ramon, Diamond Studd, Starship Coyote * Ilmoitettu pituus: 201 cm * Ilmoitettu paino: 128 kg * Syntymäpaikka: Chuluota, Florida * Asuinpaikka: Chuluota, Florida * Painidebyytti: 1984 * Lopetusliikkeet: Outsider's Edge / Razor's Edge (Crucifix powerbomb), Fallaway Slam, Hall Buster (Bulldog) * Lempinimet: The Bad Guy, Lone Wolf, Big, Medium Sexy the Nash Slayer * Tavaramerkkihuudahdus: "Hey yo!" == Sisääntulomusiikit == * Jim Johnston - Bad Boy (1992-1996) * Jimmy Hart - Rockhouse (1996-1999, 2002) * nWo Wolfpac Theme (1998-2000) * The Fugees - Ready Or Not (ECW) * Dale Oliver - Marvelous Me (2004-2005) * Dale Oliver - The Band Theme (Alkuvuosi 2010) * nWo Wolfpac Theme (Instrumental) (Keskivuosi 2010) ==Lähteet== Luokka:Yhdysvaltalaiset showpainijat Luokka:Vuonna 1958 syntyneet Luokka:Vuonna 2022 kuolleet
Pentti Järventie

Pentti Tapio Järventie (27. joulukuuta 1928 Pirkkala – 2. maaliskuuta 2006 Tampere) oli suomalainen näyttelijä. Hän näytteli kolme vuosikymmentä Tampereen Työväen Teatterissa.Suomen teatterit ja teatterintekijät 1993, s. 192 Näyttämöuransa ohella Järventie esiintyi yli 20 elokuvassa ja televisiosarjassa. == Elämä ja ura == Järventien vanhemmat olivat paperimestari Frans Edvard Järventie ja Tyyne Aleksandra Hirvo. Hän aloitti uransa harjoittelijana Tampereen Työväen Teatterissa 1952–1955 ja jatkoi näyttelijänä Vaasan Suomalaisessa Teatterissa 1955–1961. Vuodesta 1961 aina eläkkeelle jäämiseensä vuonna 1991 Järventie näytteli TTT:ssa. Järventien näyttämötehtäviä olivat muun muassa Seitsemän veljeksen Tuomas ja Tuntemattoman sotilaan Salo. Hänellä oli myös useita operettirooleja. == Filmografia == * Montserrat, taipumaton * "Kiitojuna TV-65 Tampereelta..." (1965) * Suutarin tyttäret (1965) * Varjoja (1965) * Neljäs nikama (1966) * Bellacin Apollo (1966) * Taide pitkä, elämä lyhyt (1967) * 30-luvun mies (1968) * Se tavallinen tarina (1972) * Meiltähän tämä käy (1973) * Mustat ja punaiset vuodet (1973) * Kissantappaja (1975) * Tankki täyteen (1978) * Sodan ja rauhan miehet (1978) * Lähikuvia eräästä naisesta (1979) * Reinikainen (1983) * Sirkuspelle Hermanni (1983) * Kun Hunttalan Matti Suomen osti (1984) * Sisko ja sen veli (1986) * Jäähyväiset presidentille (1987) * Äitiliini (1989–1990) * Lottovoittajien maa (1990) * Matkalaukkukostaja (1991) * Oppisopimuspelle Niko (1992) * Metsolat (1993) * Elämän suola (1996) == Lähteet == * * === Viitteet === Luokka:Suomalaiset näyttelijät Luokka:Vuonna 1928 syntyneet Luokka:Vuonna 2006 kuolleet